**Kanstantsin Dzmitryjevitš Šostak** (valkoven. Канстанцін Дзмітрыевіч Шостак; ven. Константин Дмитриевич Шостак, *Konstantin Dmitrijevitš Šostak;* s. 28. maaliskuuta 2000 Minsk, Valko-Venäjä) on valkovenäläinen jääkiekkomaalivahti, joka pelaa SM-liigajoukkue JYPissä.

Ura
---

### Seuraura

Šostak on Junost Minskin kasvatti. Hän siirtyi jo teini-ikäisenä Venäjälle Vitjaz Podolskin junioreihin. Kaudeksi 2017–2018 Šostak siirtyi pelaamaan Venäjän nuorten sarja MHL:ää Almaz Tšerepovetsiin. Kaudella 2019–2020 hän debytoi joukkueen emoseuran Severstal Tšerepovetsin KHL-joukkueessa, jossa Šostak sai tililleen kaksi runkosarjaottelua. Hän teki KHL-debyyttinsä 17. joulukuuta 2019 vieraissa SKA Pietaria vastaan. Šostak torjui Severstalin 4–3-jatkoaikatappioon päättyneessä ottelussa 28 kertaa. Hän pelasi osan kaudestaan myös VHL-joukkue Molot-Prikamje Permissä, jossa Šostak pelasi 13 runkosarjaottelua torjuen yhden nollapelin. Hänet valittiin helmikuussa 2020 liigan viikon KHL-prospektiksi.

Kaudella 2020–2021 Šostak jäi Severstal Tšerepovetsin kolmosmaalivahdiksi Vladislav Podjapolskille ja Dmitri Šugajeville ja hän pelasi kauden aikana KHL:ssä kolme runkosarjaottelua. Šostak pelasi suurimman osan kaudestaan Molot-Prikamje Permin VHL-joukkueessa. Kaudella 2021–2022 hän nousi Severstalin pelaavaan maalivahtikaksikkoon, kun Vladislav Podjapolski oli loukkaantuneena. Šostak pelasi alkukaudella 13 runkosarjaottelua torjuen kaksi nollapeliä. Hän pelasi KHL-uransa ensimmäisen nollapelin 27. syyskuuta 2021 Sibir Novosibirskiä vastaan. Šostak torjui Severstalin 1–0-voittoon päättyneessä ottelussa 28 kertaa. 25. lokakuuta hänet valittiin KHL:n viikon tulokkaaksi. Marraskuussa 2021 Šostakin sopimus Severstalin kanssa kuitenkin purettiin, kun hän hyvistä otteistaan huolimatta jäi joukkueen kolmosmaalivahdiksi Vladislav Podjapolski kuntouduttua. Šostakin vahvistettiin seuraavana päivänä siirtyvän loppukauden kattavalla sopimuksella SM-liigajoukkue JYPiin.

### Maajoukkueura

Šostak edusti Valko-Venäjää MM-kilpailuissa vuonna 2021. Hän aloitti kolme ottelua, mutta Šostak kuitenkin vaihdettiin kesken ottelun hänen jokaisessa pelissään. Hän pelasi turnauksessa yhteensä vain 36.40 minuuttia, mutta Šostak päästi taakseen peräti kahdeksan osumaa. Yhteensä hän on pelannut 15 A-maaottelua.

Muuta
-----

Šostakin pikkuveli Jan pelaa maalivahtina KHL-seura Dinamo Minskin organisaatiossa.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2017–2018 | Almaz Tšerepovets | MHL | 10 | 4 | 6 | 0 | 313 | 25 | 2 | 2.63 | 92,0 | – | – | – | – | – | – | – | – |
| 2018–2019 | Almaz Tšerepovets | MHL | 39 | 23 | 11 | 3 | 1047 | 67 | 5 | 1.83 | 93,6 | 7 | 3 | 2 | 175 | 14 | 1 | 2.19 | 92,0 |
| 2019–2020 | Severstal Tšerepovets | KHL | 2 | 0 | 1 | 0 | 86 | 8 | 0 | 5.59 | 83,3 | – | – | – | – | – | – | – | – |
|  | Molot-Prikamje Perm | VHL | 13 | 2 | 6 | 4 | 678 | 28 | 1 | 2.48 | 91,5 | – | – | – | – | – | – | – | – |
|  | Almaz Tšerepovets | MHL | 28 | 17 | 8 | 3 | 752 | 55 | 7 | 2.10 | 92,7 | 3 | 1 | 2 | 103 | 6 | 1 | 2.70 | 94,2 |
| 2020–2021 | Severstal Tšerepovets | KHL | 3 | 0 | 2 | 0 | 125 | 8 | 0 | 3.83 | 90,4 | – | – | – | – | – | – | – | – |
|  | Molot-Prikamje Perm | VHL | 31 | 8 | 19 | 3 | 1704 | 69 | 1 | 2.43 | 92,1 | – | – | – | – | – | – | – | – |
| 2021–2022 | Severstal Tšerepovets | KHL | 13 | 4 | 6 | 1 | 666 | 23 | 2 | 2.07 | 92,3 | – | – | – | – | – | – | – | – |
|  | JYP | SM-liiga | 31 | 7 | 16 | 5 | 1712 | 93 | 1 | 32.6 | 90,0 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2021 | MM | 3 | 0 | 3 | 37 | 8 | 0 | 13.09 | 68,0 |

Lähteet
-------

* Kanstantsin Šostak The Internet Hockey Databasessa (englanniksi)
* Kanstantsin Šostak Eurohockey-sivustolla (englanniksi)
* Kanstantsin Šostak *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Kanstantsin Šostak *Elite Prospects*. Everysport Media Group AB.  (englanniksi)
2. ↑  Шостак Константин Дмитриевич *r-hockey.ru*. R-Hockey. Viitattu 29.11.2021. (venäjäksi)
3. ↑  Game summary: SKA - Severstal *khl.ru*.  17.12.2019. KHL. Viitattu 29.11.2021. (englanniksi)
4. ↑  Game summary: Severstal - Sibir *khl.ru*.  27.9.2021. KHL. Viitattu 29.11.2021. (englanniksi)
5. ↑  Best Players of the eighth Week *khl.ru*.  25.10.2021. KHL. Viitattu 29.11.2021. (englanniksi)
6. ↑  Huttunen, Sasha: SM-liigan kriisiseura on hankkimassa huippuvahdin KHL:stä *is.fi*.  26.11.2021. Sanoma Media Finland Oy. Viitattu 29.11.2021. (englanniksi)
7. ↑  Määttä, Arto: JYP vahvistaa maalivahtiosastoaan KHL:stä saapuvalla Konstantin Šostakilla *Jatkoaika.com*.  27.11.2021. Jatkoaika r.y. Viitattu 29.11.2021. (englanniksi)
8. ↑  Kanstantsin Šostak Eurohockey-sivustolla (englanniksi)
9. ↑  Kanstantsin Šostak *Elite Prospects*. Everysport Media Group AB.  (englanniksi)

JYP – SM-liiga
4 V. Koskela |
8 Niku (**A**) |
9 Petman |
14 Perttu |
21 Stråka |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen (**A**) |
34 Leinonen |
35 Vehviläinen |
38 Tohila |
45 Malinen |
61 Heljanko |
63 Christoffer |
71 Puustinen (**A**) |
88 Rooba (**C**) |
91 Gardiner |
92 Vidgren |
95 Lahtinen |
-- Eronen |
-- Estephan |
-- Minkkinen |
-- Pulkkinen |
-- Tumānovs |
-- Vainio |
-- Varga |
-- Welsh  

Valmentajat Rautakorpi – Nieminen – Heiskanen – Pekkarinen – Luhanko – Pohjanvirta